Jacob Holm
Jacob Holm er en dansk håndboldspiller, der spiller venstre back for den franske klub Paris Saint-Germain og for det danske landshold. Han har spillet 80 landskampe og scoret 204 mål for Danmark (pr. 12. marts 2023). Med landsholdet har Jacob Holm bl.a. vundet guld ved VM i 2021 og ved VM i 2023.
Jacob Holm spillede ungdomshåndbold i Skjern Håndbold og skiftede i 2013 til Ribe-Esbjerg HH. Her spillede han frem til 2018, hvorefter han blev solgt til den tyske klub Füchse Berlin. Jacob Holm spillede 158 kampe og scorede 573 mål for Berlin, inden han i sommeren 2023 fortsatte karrieren i Paris Saint-Germain.
Jacob Holm debuterede på det danske A-landshold i 2016 og fik slutrundedebut ved EM i 2020. I 2021 var han med til at vinde VM-guld til Danmark. Med landsholdet har han desuden vundet sølv ved De Olympiske Lege i 2021 (udsat fra 2020 pga. coronapandemien), bronze ved EM i 2022 og guld ved VM i 2023.